करण जौहर और रानी की दोस्ती के बारे में तो सभी जानते हैं। हाल ही में इस दोस्ती का नमूना फिर तब देखने को मिला जब करण ने 17 साल बाद रानी को उसी स्टेज से रूबरू करवाया, जिसमें सालों पहले शाहरुख और अमिताभ के साथ उन्होंने अपना एक सुपरहिट गाना शूट किया था। बेटी आदिरा के होने के बाद रानी मुखर्जी को अपना काम निपटाकर घर जाने की जल्दी रहती है लेकिन शो 'इंडियाज नेक्स्ट सुपरस्टार' की शूटिंग खत्म करने का रानी का मन ही नहीं कर रहा था। वजह थी, उसका वह स्टेज, जहां पर कभी रानी ने शाहरुख और अमिताभ के साथ कभी खुशी कभी गम का सुपरहिट गाना शावा-शावा शूट किया था।